open-index/open-wikipedia-markdown huggingface dataset:
Πέτρος Χατζητάσης

Ο **Πέτρος Χατζητάσης** (1872 - 1932) ήταν Μακεδονομάχος, οπλαρχηγός από τη Φλώρινα.

## Βιογραφικά στοιχεία
thumb|left|200px|Ο οπλαρχηγός Πέτρος Χατζητάσης
Ο Πέτρος Χατζητάσης γεννήθηκε το 1872 στη Φλώρινα. Ήταν σημαίνον μέλος της πενταμελούς *Εθνικής Επιτροπής Φλώρινας* που σύστησε το 1902 ο Νικόλαος Πύρζας.
## Ένοπλη δράση
Προσπάθησε να δολοφονήσει τον Βούλγαρο κομιτατζή Μιχαήλ Γκρίζα, το 1904, αλλά ο τελευταίος διέφυγε τραυματισμένος. Συνεργάστηκε με το σώμα του Παύλου Μελά και πήρε μέρος στη συμπλοκή που στοίχισε τη ζωή στον Μακεδονομάχο αξιωματικό, στη Στάτιστα (''σήμ.'' Μελάς) Καστοριάς. 

Συνεργάστηκε με την ομάδα του με τον Νικόστρατο Καλομενόπουλο (*καπετάν Νίδα*) σε πολλές επιχειρήσεις. Πήρε μέρος στη μάχη της Μπελκαμένης (''σήμ.'' Δροσοπηγή) Φλώρινας, όπου τελικά το σώμα του παραδόθηκε στις Οθωμανικές αρχές. Φυλακίστηκε για τρία χρόνια, έως το 1908.

## Παραπομπές


## Εξωτερικοί σύνδεσμοι
* εφημ Καθημερινή, επτά ημέρες Το μοιραίο δεκαήμερο του Παύλου Μελά 

Κατηγορία:Μακεδονομάχοι
Νικόλαος Γούσιος

Ο **Νικόλαος Γούσιος** ήταν Μακεδονομάχος, οπλαρχηγός και δάσκαλος.

## Βιογραφικά στοιχεία
Γεννήθηκε στα τέλη του 19ου αιώνα στο Ντεμίρ Ισσάρ (σημ. Σιδηρόκαστρο) της Μακεδονίας, τότε τμήμα της Οθωμανικής αυτοκρατορίας. Συγκρότησε ένοπλη ομάδα που έδρασε έως το 1906 στην περιοχή Σιντικής, Σερρών και Πετριτσίου. Από το 1906 έως και το 1907, συνεργάστηκε με τα σώματα των Δούκα Γαϊτατζή και Στέργιου Βλάχβεη, ως επικεφαλής δικής του ομάδας. Πήρε μέρος σε πολλές επιχειρήσεις εναντίον Βουλγαρικών σωμάτων που δρούσαν στην περιοχή. Μετά το 1908 τοποθετήθηκε ως δάσκαλος στο Ελληνικό σχολείο του Σταρτσόβου, έχοντας ως αποστολή την ενημέρωση για τις κινήσεις των Βουλγάρων στην περιοχή. Φυλακίστηκε πολλές φορές από τις Οθωμανικές αρχές για τη δράση του. Με το ξέσπασμα του Α΄ Βαλκανικού Πολέμου, έσπευσε να καταταχθεί ως εθελοντής.

## Παραπομπές


Κατηγορία:Μακεδονομάχοι
Κατηγορία:Έλληνες δάσκαλοι
Κατηγορία:Ιστορία των Σερρών
Κατηγορία:Μακεδόνες
Πρωτάθλημα καλαθοσφαίρισης Α1 εθνικής κατηγορίας γυναικών 1997-1998

Το πρωτάθλημα μπάσκετ γυναικών της περιόδου 1997–98, ήταν το πρώτο υπό τη νέα ονομασία της **Α1 Εθνικής**. Διεξήχθη με τη συμμετοχή δώδεκα ομάδων κι ολοκληρώθηκε στις 5 Απριλίου 1998. 

Πρωταθλήτρια αναδείχθηκε η ομάδα του Παναθηναϊκού για πρώτη φορά στην ιστορία της, εξασφαλίζοντας τον τίτλο την τελευταία αγωνιστική μετά την επικράτηση επί του Απόλλωνα Καλαμαριάς με 77-46 στο κλειστό της Λεωφόρου. 

Οι πράσινες βρέθηκαν σε ισοβαθμία με τον μόνιμο πρωταθλητή των προηγούμενων ετών, Σπόρτιγκ Αθηνών, όμως υπερτέρησαν χάρη στις δύο μεγάλες νίκες που πέτυχαν στους μεταξύ τους αγώνες στις λεπτομέρειες. Η πρώτη ήρθε με 62–60 στη Λεωφόρο, ενώ η δεύτερη και σπουδαιότερη που έκρινε εν πολλοίς την παρθενική κατάκτηση του τίτλου από τον Παναθηναϊκό, ήρθε στην έδρα του Σπόρτιγκ κατά την προτελευταία αγωνιστική με 58–59 στην παράταση (48–48 κατά την κανονική διάρκεια).

Στην Α2 υποβιβάστηκαν η Κομοτηνή και το Παλαιό Φάληρο.

## Βαθμολογία

## Πρωταθλητής Παναθηναϊκός
* Προπονητής: Γιώργος Ζευγώλης
* Παίκτριες: Δήμητρα Καλέντζου (21 αγώνες), Δήμητρα Παπαμιχαήλ (22), Mwadi Mabika (21), Αγγελική Τσέρου (16), Αφένδρα Παπαδήμου (19), Χρυσοβαλάντη Τσομπανάκη (22), Ειρήνη Γεωργιάδου (8), Ελένη Τριαλώνη (19), Έλλη Πομόνη (1), Νένα Νικολαΐδου (18), Tammye-Lynn Jenkins (20).

## Παραπομπές


## Πηγές
*Εφημερίδα "Αθλητική Ηχώ", φύλλο 6 Απριλίου 1998 σελίδα 30.
*Εφημερίδα "Ριζοσπάστης", φύλλο 7 Απριλίου 1998 σελίδα 39
*Ψηφιακό αρχείο της ΕΟΚ



Κατηγορία:Α1 εθνική κατηγορία καλαθοσφαίρισης γυναικών
Πρωταθλημα Ελλαδος Α1 Γυναικών 1997 1998
Πρωταθλημα Ελλαδος Α1 Γυναικών 1997 1998
Θιουδάδ Ρεάλ (επαρχία)

Η **επαρχία της Θιουδάδ Ρεάλ** (*Ciudad Real*) είναι μια επαρχία τηε Νοτιοκεντρικής Ισπανίας, στο νοτιοδυτικό τμήμα της αυτόνομης κοινότητας της Καστίλης-Λα Μάντσα. Συνορεύει με τις επαρχίες της Κουένκα, του Αλμπαθέτε, του Χαέν, της Κόρδοβα, του Μπαδαχόθ, και του Τολέδο. Η έκταση της στην πραγματικότητα είναι αυτή της παλαιάς επαρχίας Λα Μάντσα. Η πρωτεύουσα της είναι η Θιουδάδ Ρεάλ.

Το Εθνικό Πάρκο Τάμπλας ντε Νταϊμιέλ βρίσκεται στη Θιουδάδ Ρεάλ, η οποία μοιράζεται το Εθνικό Πάρκο Καμπανιέρος με την επαρχία του Τολέδου.

## Δείτε επίσης
* Κατάλογος δήμων στη Θιουδάδ Ρεάλ

## Παραπομπές


## Εξωτερικοί σύνδεσμοι
* 

Θιουδάδ Ρεάλ
Κατηγορία:Καστίλη-Λα Μάντσα
Οδόμαντες

Οι **Οδόμαντες** ήταν αρχαίος θρακικός λαός που εγκαταστάθηκε στην αρχαία πόλη των Σερρών και την περιοχή της, από τους οποίους έλαβε το όνομα και η ευρύτερη περιοχή, η Οδομαντική. 
Οι Οδόμαντες αναφέρονται από πολλούς αρχαίους συγγραφείς όπως ο Ηρόδοτος, ο Θουκυδίδης, ο Στέφανος ο Βυζάντιος και ο Πλίνιος ο Πρεσβύτερος.

## Ιστορία

Η περιοχή που εγκαταστάθηκαν βρισκόταν κατά μήκος της μεγάλης οροσειράς Όρβηλος, βορειοανατολικά από την κοιλάδα του Στρυμόνα, ξεκινούσε από το Μελένικο στην σημερινή Βουλγαρία και το Σιδηρόκαστρο και έφτανε μέχρι την Νέα Ζίχνη. Στα νότια βρισκόταν το Παγγαίο όρος με πλούσια ορυχεία από χρυσό και ασήμι τα οποία θα μπορούσαν να εκμεταλλευτούν μαζί με τους Πίερες και τους Σάτραι. Η εγκατάσταση τους έγινε τον 6ο αιώνα π.Χ. στην θέση που κατοικούσε η γηγενής Παιονική φυλή Σιροπαίονες όταν ο Πέρσης στρατηγός Μεγάβαζος τους μετέφερε στην Μικρά Ασία με εντολή του βασιλιά Δαρείου του Μέγα. Μετά το 479 π.Χ. φαίνεται πως απωθήθηκαν βορειότερα αφού ο Αλέξανδρος Α΄ της Μακεδονίας κατέλαβε την Μυγδονία και οι Θράκες Ηδωνοί που ζούσαν εκεί εγκαταστάθηκαν στην χρυσοφόρα Κρηστωνία, στα νότια των Οδόμαντων. Παρέμειναν εκεί ως το τέλος της αρχαιότητας, όπως μαρτυρείται από τις αρχαίες πηγές (Ηρόδοτο, Στράβωνα και Πλίνιο).

Στο ιστορικό προσκήνιο εμφανίζονται για τελευταία φορά στη διάρκεια του Πελοποννησιακού πολέμου, οπότε συγκεντρώνουν την προσοχή των εμπολέμων ως γενναίοι πολεμιστές (*«μαχιμώτατον Θρακών έθνος»*) και μισθοφόροι. Από τις διαπραγματεύσεις του Αθηναίου στρατηγού Κλέων με τον βασιλιά των Οδομάντων Πολλή (το 422 π.Χ.) για την αποστολή στρατιωτικής βοήθειας από μισθοφόρους, προκύπτει το συμπέρασμα ότι οι Οδόμαντες είχαν κρατήσει φιλαθηναϊκή στάση. Μολαταύτα, από την Αθηναϊκή προπαγάνδα, που κύριος εκφραστής της ήταν ο Αριστοφάνης, αντιμετωπίστηκαν με πολύ σκωπτική διάθεση και βαρείς χαρακτηρισμούς (όπως π.χ. «αργυρώνητοι»). Στην Ρωμαϊκή αυτοκρατορία η περιοχή που ζούσαν εντοπίζεται γύρω από την αρχαία πόλη των Σιρρών που ιδρύθηκε από τους Σιροπαίονες, σημερινές Σέρρες.

## Παραπομπές



## Πηγές

*Dimitrios C. Samsaris, Historical Geography of Eastern Macedonia during the Antiquity (in Greek), Thessaloniki 1976 (Society for Macedonian Studies)
*Dimitrios C. Samsaris, A history of Serres (in the Ancient and Roman times) (in Greek), Thessaloniki 1999.
*Mogens Herman Hansen and Thomas Heine Nielsen, 2005

Κατηγορία:Αρχαίοι Παίονες
Κατηγορία:Αρχαίοι λαοί της Μακεδονίας
Κατηγορία:Αρχαία Οδομαντική
Παλάμη (μέτρο)

Η **παλάμη** ως μέτρο μήκους μικρών διαστάσεων είναι καθιερωμένο από την αρχαιότητα. Η σύγχρονη χρήση αυτής της μονάδας μέτρησης είναι περιορισμένη μόνο στα αγγλικά συστήματα μέτρησης και στο ναυτικό. Δεν περιλαμβάνεται στο Διεθνές σύστημα μονάδων μέτρησης.

Η μονάδα αυτή βασίζεται στο μέσο πλάτος της ανδρικής παλάμης εξ ου και η ονομασία της. Οι αρχαίοι Έλληνες την αποκαλούσαν «*παλαιστή*», ή «*δώρο*», ή «*δοχμή*» και την εκλάμβαναν ως υποδεέστερη μονάδα του ποδός, το τέταρτο αυτού, περίπου ίσο με 77 χιλιοστά. Ο Ηρόδοτος (Α, 50) τη θεωρεί ισοδύναμη με το πλάτος 4 δακτύλων εξ ου φερόμενη και με την ονομασία «*πελαστή*». 
Αντίθετα οι Ρωμαίοι που την είχαν σε χρήση και την αποκαλούσαν «*palmus*» την διέκριναν σε  «*palmus minor*» (= παλάμη μικρή), που ισοδυναμούσε με τέσσερις δακτύλους ή το ¼ του ποδός, ισοδύναμο σήμερα με 0,0739 του μέτρου και σε «*palmus major*» (= παλάμη μεγάλη), που αντιστοιχούσε προς 12 δακτύλους δηλαδή με ¾ του ποδός και που ισοδυναμούσε με 0.2219 του μέτρου.

Εκ της τελευταίας προήλθε η "ιταλική παλάμη" «*palmo*» που όμως δεν ήταν ενιαία μονάδα σε όλη την Ιταλία. Στη νεότερη Ρώμη ήταν ίση με 0,223 μ., στη Σαρδηνία ίση με 0,248 μ., στο Παλέρμο ήτα ίση με 0,258 μ., στη Νάπολη ίση με 0,263 μ. και στη Νίκαια ήταν ίση με 0,261μ.Η ιταλική παλμο χρησιμοποιείται ιδιαίτερα στα λατομεία στην εξαγωγή μαρμάρων όπου ισούται με 0,25 μ, όπου 64 κυβικές παλάμες  ισούνται με ένα κυβικό μέτρο.

Στη περίοδο των ιστιοφόρων πλοίων η παλάμη είχε καθιερωθεί από τη Γαλλία ως η  βασική μονάδα μέτρησης του μήκους των κεραιών (οριζόντιων δοκών) καθώς και της διαμέτρου των ιστίων (πανιών) που φέρονταν υπ΄  αυτών, η οποία και λαμβάνονταν ίση προς 0,29 μ.

Τέλος στην Ισπανία, Πορτογαλία και Λατινική Αμερική (Βραζιλία) η παλάμη ήταν ίση με 0, 2195, στην Αγγλία και ΗΠΑ, καλούμενη «παλμ» ήταν ίση με 0,0762 η ελάσσων και 0,1016 η μείζων. Στις δε Κάτω Χώρες και Ελλάδα η χρήση της παλάμης γίνεται ως ισοδύναμη με το δέκατο του μέτρου, ήτοι 10 εκατοστά υποδιαιρούμενη σε δέκα δακτύλους ή 100 γραμμές

Πολλαπλάσια μέτρα της παλάμης, περισσότερο σε λαϊκή χρήση, χωρίς επίσημη αναγνώριση και απόδοση σε μέτρα, είναι: 
# το "διάστημα" ή "σπιθαμή", μετρούμενη σε διάσταση των δακτύλων από την άκρη του αντίχειρα μέχρι την άκρη του μικρού ή λιχανού (= 2 παλάμες), 
# ο "πήχης" (πῆχυς) μετρούμενος από τον αγκώνα μέχρι την άκρη του μεσαίου (= 2 σπιθαμές ή 4 παλάμες), 
# το "τρισπίθαμο" (το μήκος του χεριού από του ώμου), και 
# ή "έκταση χειρών" (= 8 σπιθαμές ή 16 παλάμες).

## Εκφράσεις
Η παλάμη ως μέτρο στις δημώδεις ελληνικές εκφράσεις λέγεται και **[[ρούπι]]**, π.χ. "*ρούπι να μη το κουνήσεις!*" (= να μη μετακινηθείς ούτε 10 εκατοστά!).

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.15ος, σελ.358.@
* "Μεγάλη Ελληνική Εγκυκλοπαίδεια" τομ.ΙΘ΄, σελ.438.

Κατηγορία:Μονάδες μήκους
Κατηγορία:Αρχαίες μονάδες μήκους
Κατηγορία:Ελληνικές μονάδες μέτρησης
Κατηγορία:Ρωμαϊκές μονάδες μέτρησης
Δίγεροι

Οι **Δίγεροι** ήταν θρακική φυλή. Ο Πλίνιος αναφερόμενος στα θρακικά φύλα του Αίμου, προσθέτει ότι οι Δενθελήτες και οι Μαίδοι βρίσκονταν επί της δεξιάς όχθης του Στρυμόνα μέχρι των Βισαλτών, οι Δίγηροι επί της αριστερής όχθης μαζί με πολλές φυλές, οι οποίες ανήκαν στους Βησσούς και εκτείνονταν μέχρι του Νέστου.

## Πηγές
* Θράκη & θράκες - θρακικά φύλα

Κατηγορία:Εξαφανισθέντες λαοί
Κατηγορία:Αρχαία ελληνικά φύλα
Κατηγορία:Αρχαίοι Θράκες
Βρένες

Οι **Βρένες** (αρχαία ελληνικά: ) ήταν αρχαίο θρακικό φύλο το οποίο αναφέρει στο έργο του ο γεωγράφος Στράβων. Κατοικούσαν βορειότερα μιας άλλης φυλής, των Κορπίλων.

**Πηγή:**
*Στράβων, *«Γεωγραφία»*, Βιβλίο Ζ', Αποσπάσματα, [48]: 

Κατηγορία:Αρχαίοι Θράκες
Κατηγορία:Αρχαίοι λαοί
Κατηγορία:Εξαφανισθέντες λαοί
Δόβηρες

Οι **Δόβηρες** ήταν μικρή, αλλά πολεμική Παιονική φυλή που κατοικούσε στις περιοχές Σερρών, Κιλκίς καί Στρώμνιτσας. Τους αναφέρει ο Ηρόδοτος,. Οι Παίονες είναι φύλλο συγγενικό με τους Έλληνες καί η γλώσσα τους προέρχεται από την πρωτοελληνική. Έχουν επίσης σχέση, όπως πολλοί ιστορικοί διατείνονται, επίσης με τους Αρχαίους Θράκες. Την φυλή αυτή ο Μεγάβαζος δεν μπόρεσε να καθυποτάξει, όπως και τους επίσης Παίονες Αγριάνες καί Οδόμαντες και τους κατοίκους γύρω από την Πρασιάδα λίμνη. Οι Δόβηρες έφθαναν και μέχρι το Παγγαίο. Έδωσαν τ' όνομά τους στη *"Δοβηρανή"* λίμνη, τη σημερινή Δοϊράνη.

## Παραπομπές

## Πηγές
* Θράκη & Θράκες - θρακικά φύλα

Κατηγορία:Αρχαία Μακεδονία
Κατηγορία:Αρχαίοι Παίονες
Κατηγορία:Αρχαία Δόβηρος
Κατηγορία:Ιστορία του Κιλκίς
Δερσαίοι

Οι **Δερσαίοι**, λέγονταν και **Δερραίοι**, κατά τον Στέφανο τον Βυζάντιο ήταν  μικρές, αλλά πολεμικές ελληνικές φυλές που κατοικούσαν στα δυτικά του Στρυμόνα, στα βόρεια ορεινά, βορειότερα δηλαδή των Σαπαίων, Οδομάντων και Βισαλτών. Νοτιώτεροι όλων ήταν οι Δερσαίοι, συνορεύοντας με τους Σαπαίους και Ήδωνούς.

## Πηγές
* Θράκη & Θράκες - θρακικές φυλές.

Κατηγορία:Αρχαίοι Θράκες
Κατηγορία:Αρχαίοι λαοί της Ελλάδας
Δενθηλήτες

Οι **Δενθαλήται**, Δενθελήται και Δενθηλάται ήταν «έθνος Θρακικόν» κατά τον Στέφανο τον Βυζάντιο. Το μεγαλύτερο μέρος της φυλής αυτής κατοικούσε στην βορειότατη Μακεδονία, κοντά στο Στρυμόνα, βορειότερα των Σιντών, καθώς και δυτικά του Αίμου, και μία μοίρα τους στην υπό τον Αίμον ανατολική Θράκη. 

Οι Δανθαλήτες ήταν πολεμικότατη φυλή. Ο Φίλιππος αφού πέρασε δια μέσου της Θράκης εξεστράτευσε κατά των Οδρυσών, των Βησσών και των Δανθαλητών, οι οποίοι ήταν τα μαχιμότερα Θρακικά φύλα της εποχής εκείνης. 
Οι Δανθαλήται ως επί το πλείστον ήταν αργότερα φίλοι και σύμμαχοι των Ρωμαίων.
 
Ο Κράσσος υποστηρίζε τον τυφλό βασιλιά των Δανθαλητών Σιτάν και φοβούμενος για την τύχη της Μακεδονίας, αντεπεξήλθε κατά των Βασταρνών και Σκυθών, τους συνέτριψε, και τους εξεδίωξε αμαχητί από την Μακεδονία. Ακολούθως εισέβαλε στην Μυσία, την οποία λεηλάτησε. 
Η χώρα των Δανθαλητών, που περιελάμβανε τα δυτικότερα του Αίμου και προς νότο μέρη της άνω και κάτω Μοισίας, αποτέλεσε μία από τις ρωμαϊκές στρατηγίες της Θράκης, την Δανθηλητική 106. 
Παρ'όλα αυτά οι Δανθαλήτες, αν και ήταν συνήθως σύμμαχοι των Ρωμαίων, βοηθούμενοι από τους Σκορδίσκους επαναστάτησαν κατά των Ρωμαίων επί Αυγούστου Καίσαρα και κυρίευσαν και λεηλάτησαν την Μακεδονία.

## Πηγές
* Θράκη & Θράκες- θρακικές φυλές.

Κατηγορία:Αρχαίοι Θράκες
Λουί Ζεότ

Ο **Λουί Ζεότ** (*Louis Jehotte*, 1804 – 1884) ήταν επιφανής Βέλγος γλύπτης, γεννημένος στη Λιέγη στις 7 Νοεμβρίου 1804. Ήταν γιος του διάσημου χαράκτη μεταλλίων Λεονάρ Ζεότ (Leonard Jehotte, 1772 – 1851). Πέθανε στις Βρυξέλλες στις 3 Φεβρουαρίου του 1884, σε ηλικία 80 ετών.
## Βιογραφία
Ο Λουί Ζεότ σπούδασε αρχικά στην Ακαδημία Σχεδίου της Λιέγης με καθηγητή το Βέλγο γλύπτη από τη Λιέγη Francois – Joseph Dewandre (1758 – 1835), ενώ συνέχισε την καλλιτεχνική του εκπαίδευση στη Ρώμη με δασκάλους το διάσημο Δανό γλύπτη Μπέρτελ Τόρβαλντσεν (*Bertel Thorvaldsen*, 1768 - 1844) και τον Ολλανδό γλύπτη Ματίας Κέσελς (Matthias Kessels, 1784 – 1836).    

Μετά από μια σύντομη παραμονή του στο Παρίσι, εγκαταστάθηκε το 1831 στο Βέλγιο. Από το 1836 ως το 1863 δίδασκε γλυπτική στη Βασιλική Ακαδημία Καλών Τεχνών των Βρυξελλών.

Στην πρώτη φάση της καλλιτεχνικής του δημιουργίας εμπνέεται από τον κλασικισμό της Αρχαιότητας, ενώ αργότερα φιλοτεχνεί προτομές, θρησκευτικά έργα και γλυπτά με φανερές επιρροές από την ιταλική Αναγέννηση, όπως και κάποια έργα μνημειακού χαρακτήρα.
## Το πιο αξιόλογο έργο
Το πιο αξιόλογο μνημειακό γλυπτό του Λουί Ζεότ είναι ο μπρούντζινος έφιππος ανδριάντας του Καρλομάγνου στο βουλεβάρτο d’ Anroy της Λιέγης, το 1867. Ένα δεύτερο γλυπτό του είναι «Ο Καταραμένος Κάιν», φιλοτεχνημένο σε χαλκό, που έχει στηθεί μπροστά στο Μέγαρο των Ακαδημιών (Palais des Academies) στις Βρυξέλλες.

Στην Πλατεία του Μουσείου (Place du Musee) των Βρυξελλών βρίσκεται το μπρούντζινο άγαλμα του πρίγκιπα Καρόλου της Λοραίνης (Charles de Lorraine), κυβερνήτη των Βρυξελλών στα μέσα του 18ου αιώνα (1749 – 1780), που το φιλοτέχνησε ο Ζεότ το 1848.

Ο Κάρολος της Λοραίνης ήταν ένθερμος προστάτης των τεχνών και είχε συγκεντρώσει  στην Αυλή του καλλιτέχνες και διανοούμενους.  Ήταν επηρεασμένος από τον ευρωπαϊκό Διαφωτισμό και την αρχιτεκτονική της Βιέννης και με τις ανανεωτικές ιδέες και τις αρχιτεκτονικές παρεμβάσεις του έκανε τις Βρυξέλλες γνωστή σε όλη την Ευρώπη.  

## Παραπομπές


## Πηγές
* Gwennaelle Gribaumont: “Bruxelles: 200 sculptures se racontent”, pp.&nbsp;26 – 27, Editions Aparte, Bruxelles, 2008.

## Εξωτερικοί σύνδεσμοι
* 

Κατηγορία:Βέλγοι γλύπτες
Bleeps.gr

**Bleeps.gr** (ή **Bleepsgr,** ή **Bleeps**) αποτελεί το ψευδώνυμο του **Βλασσίου (Μ.) Κακούρη**, ο οποίος είναι Έλληνας καλλιτέχνης. Ο Bleeps πραγματοποιεί πολιτικοποιημένη Τέχνη του δρόμου (*Street art*), αρτιβισμό, ζωγραφική και κατασκευές.

## Ιστορία
Ο Bleeps γεννήθηκε στο Περιστέρι Αττικής, περίπου το 1980. Η ενασχόληση του Bleeps με την τέχνη των δρόμων ξεκίνησε από το 2003, κατά την περίοδο που κατοικούσε στο Μπρίστολ (Ηνωμένο Βασίλειο) και ήρθε σε επαφή με την τοπική *street art* σκηνή, όπου και σπούδασε Ζωγραφική στο *City Of Bristol College*.

O **Βλάσσιος Κακούρης** *aka '<nowiki/>***Bleepsgr** έχει σπουδάσει Οδοντιατρική στο Εθνικό και Καποδιστριακό Πανεπιστήμιο Αθηνών, επιτυγχάνοντας στις εισαγωγικές εξετάσεις το 1996.

## Ύφος & Θεματογραφία
Στους δρόμους κάποια από τα έργα αντλούν στοιχεία από "Εννοιολογική τέχνη", "Λαϊκή τέχνη" και άλλα παρελθοντικά καλλιτεχνικά ρεύματα, ενώ οι πρωταγωνιστές που χρησιμοποιούνται, σχετίζονται με την  ερμηνευτική του *Bleeps* για την κοινωνική ζωή .

Ο σκοπός συλλογικά είναι η εξέταση των θεσμικών στοιχείων (π.χ. θρησκεία, πολιτική, χρηματοπιστωτικό σύστημα, καταναλωτισμός κλπ).

Η διαδικασία της δημιουργίας ξεκινά ως μια αρχική ιδέα, η οποία δέχεται ιστορικά και φιλοσοφικά στοιχεία προκειμένου να οδηγηθεί στην τελική της μορφή.Όταν όλα αυτά αγγίξουν το στάδιο της υλοποίησης τους, χρησιμοποιούνται ποικίλα μέσα.

## "Οικονομική κρίση"
Με την έναρξη της διεθνούς οικονομικής κρίσης και ιδιαίτερα μετά την έλευση της στην Ελλάδα(2008-2009), ο Bleeps πραγματοποιεί μια σειρά έργων αναφορικά με τα αποτελέσματα αυτής στην εργατική και μέσαια κοινωνική τάξη της χώρας του αλλά και διεθνώς.                                                                                                                                                          '    
## Επιλεγμένα Δημοσιογραφικά Αφιερώματα
* International Herald Tribune, (The Global Edition Of The New York Times), p.&nbsp;1 (Cover Photo), p.&nbsp;3 (Interview), October 15-16, 2011.
* Financial Times DEUTSCHLAND, p.&nbsp;28, November 22, 2011.

## Βιβλιογραφία
* 
* 
* 
*  
* 
* 
*
*

## Παραπομπές


## Εξωτερικοί σύνδεσμοι
* επίσημη ιστοσελίδα

Κατηγορία:Έλληνες καλλιτέχνες
Σάτρες Θράκης

Οι **Σάτρες** ήταν πολεμική θρακική φυλή που κατοικούσε πέραν του Παγγαίου επί υψηλοτάτων ορέων. Ο Ηρόδοτος θαύμαζε τον ηρωισμό τους, με τον οποίο διατήρησαν την ανεξαρτησία τους, όπως και οι Αγριάνες και οι Οδόμαντες. 

Οι Σάτρες λάτρευαν τον ορεινό Βάκχο, σε αντιδιαστολή από τον πεδινό. Σε υψηλότατη κορυφή υπήρχε το μαντείο του Διονύσου, το οποίο ήταν το γενικό προσκύνημα των Θρακών. Ίσως στο μαντείο αυτό αναφέρονται και οι στίχοι του Ευριπίδη ή σε άλλο επί του Παγγαίου ιερό του Διονύσου:

 
Οι Σάτρες λέγονταν και **Σατροκένται**, ονομασία η οποία υποστηρίζει την εικασία του Χάρισον και άλλων, οι οποίοι ταύτιζαν τους Σάτρες με τους Σάτυρους, ακόλουθους του Διονύσου. Απαντά ο τύπος *-κένται* και σε άλλα θρακικά ονόματα, όπως Επταί-κενθος, Δινί-κενθος. Επίσης Βερέ-κυνθες ή Βερε-κύνται ή Βερέ-κυντες, αρχαιότατη φρυγική φυλή, από τους οποίους αργότερα και οι Φρύγες ονομάσθηκαν γενικότερα από τους υπόλοιπους Έλληνες Βερεκύνθαι ή Βερέκυνθοι. 

## Πηγές
*Ηρόδοτος, Ιστορίαι, ''Πολύμνια'', παρ. 111.1
*J. E. Harrison, Prolegomena to Greek Religion (1903)
*Θράκη & Θράκες - θρακικές φυλές

Κατηγορία:Αρχαίοι Θράκες
Θέατρο Άμπι

Το **Θέατρο Άμπι** (, ), επίσης γνωστό ως το **Εθνικό Θέατρο της Ιρλανδίας** (), είναι θέατρο που βρίσκεται στο Δουβλίνο της Ιρλανδίας. Το Άμπι άνοιξε τις πόρτες του στο κοινό στις 27 Δεκεμβρίου 1904. Παρά την απώλεια του αρχικού κτηρίου σε πυρκαγιά το 1951, έχει παραμείνει ενεργό μέχρι σήμερα. Το Άμπι ήταν το πρώτο επιδοτούμενο από το κράτος θέατρο στον αγγλόφωνο κόσμο· από το 1925 και μετά έπαιρνε ετήσια επιδότηση από το Ιρλανδικό Ελεύθερο Κράτος. Από τον Ιούλιο του 1966 το Άμπι βρίσκεται στην οδό Lower Abbey 26 Abbey Street, Dublin 1.

Στα πρώτα χρόνια το θέατρο είχε πάντοτε στενή σχέση με τους συγγραφείς της Ιρλανδικής Λογοτεχνικής Αναγέννησης, πολλοί από τους οποίους είχαν συμβάλει στην ίδρυση του και οι περισσότεροι από αυτούς είχαν ανεβάσει θεατρικά έργα εκεί. Το Άμπι λειτούργησε ως φυτώριο για πολλούς από τους κορυφαίους Ιρλανδούς θεατρικούς συγγραφείς και ηθοποιούς του 20ού αιώνα συμπεριλαμβανομένων τον Ουίλιαμ Μπάτλερ Γέιτς, την Augusta, Lady Gregory, τον Σον Ο'Κέισι και τον Τζον Μίλινγκτον Σινγκ. Επιπλέον μέσα από το εκτεταμένο πρόγραμμα με περιοδεία στο εξωτερικό και τη μεγάλη απήχηση σε ξένο, ιδιαίτερα αμερικανικό κοινό έγινε ένα σημαντικό μέρος της ιρλανδικής τουριστικής βιομηχανίας.

## Εξωτερικοί σύνδεσμοι

* Επίσημη σελίδα του θεάτρου Άμπι

Κατηγορία:Θεατρικοί χώροι
Κατηγορία:Κτίρια και κατασκευές στην Ιρλανδία
Γκάμπριελ Γκίφορντς

-->
}}
Η **Γκάμπριελ Γκίφορντς** (*Gabrielle Dee "Gabby" Giffords*, 8 Ιουνίου 1970) είναι Αμερικανίδα πολιτικός και η βουλευτής για την 8η περιφέρεια της Βουλής των Αντιπροσώπων της Αριζόνα. Υπηρέτησε στη Γερουσία της Αριζόνα από το 2003 έως το 2005. Είναι μέλος του Δημοκρατικού Κόμματος.

Στις 8 Ιανουαρίου του 2011 κατά τη διάρκεια εκδήλωσης στο Casas Adobes, ένα προάστιο της Τούσον στην Αριζόνα, στην οποία θα μιλούσε η ίδια η Γκίφορντς, ένας ένοπλος, ο Τζάρεντ Λόφνερ (Jared Lee Loughner), άρχισε να πυροβολεί αδιακρίτως με αποτέλεσμα να χάσουν τη ζωή τους 6 άνθρωποι (ανάμεσά τους και ένα εννιάχρονο κορίτσι) και να τραυματιστούν άλλοι δώδεκα, μεταξύ των οποίων και η Γκίφορντς. Ο δράστης συνελήφθη.

Η βουλευτής, που πυροβολήθηκε από κοντινή απόσταση στο κεφάλι, μεταφέρθηκε στο Πανεπιστημιακό Ιατρικό Κέντρο του Τούσον (University Medical Center of Tucson) σε κρίσιμη κατάσταση και υποβλήθηκε αμέσως σε εγχείρηση προκειμένου να αφαιρεθούν θραύσματα του κρανίου και μικρή ποσότητα νεκρού ιστού από τον εγκέφαλο της. Στη συνέχεια τέθηκε σε ήπιο κώμα για να μπορεί ο εγκέφαλός της να ξεκουραστεί. Ορισμένες φορές οι γιατροί την ξυπνούσαν από το κώμα και τότε η Γκίφορντς ήταν σε θέση να κάνει διάφορες κινήσεις σύμφωνα με τις οδηγίες των γιατρών. Από τις 11 Ιανουαρίου, σύμφωνα με τον νευροχειρουργό G. Michael Lemole Jr., η βουλευτής αναπνέει χωρίς μηχανική υποστήριξη και είναι πλέον σε θέση να κουνά τα πόδια της, να κάθεται και να στέκεται όρθια με τη βοήθεια του προσωπικού. Στις 21 Ιανουαρίου μεταφέρθηκε στο Ινστιτούτο Αποκατάστασης και Έρευνας (The Institute for Rehabilitation and Research) (TIRR) στο Memorial Hermann Healthcare Center στο Χιούστον του Τέξας. Σύμφωνα με τους γιατρούς θα χρειαστεί να περάσουν πολλοί μήνες, ίσως και πάνω από ένας χρόνος, προκειμένου η Γκίφορντς να αναρρώσει πλήρως. 

Στις 25 Ιανουαρίου 2012, η Γκίφορντς ανακοίνωσε από εκδήλωση στο Κογκρέσο αφιερωμένη σε εκείνην, ότι παραιτείται από το αξίωμά της γα να αφιερωθεί στην αποθεραπεία της. Η Κυβερνήτης Ζαν Μπρούερς θα ορίσει την ημερομηνία της ειδικής εκλογής που θα λάβει χώρα την άνοιξη του 2012 για την ανάδειξη του διαδόχου της Γκίφορντς για το υπόλοιπο της θητείας της μέχρι τον Νοέμβριο του 2012, οπότε θα διεξαχθεί η κανονική εκλογή.
## Αναφορές


## Εξωτερικοί σύνδεσμοι
*U.S. Congresswoman Gabrielle Giffords *official U.S. House site*
**Giffords Community Solar Energy Initiative
*Gabrielle Giffords for U.S. Congress *official campaign site*
*Congresswoman Giffords Action Plan to Improve Border Security 
*
*Profile at SourceWatch 
*Forty under 40, Tucson area young leader award
*Gabrielle Giffords: USAA member since 2007 in *USAA Magazine: A Member's Guide to Financial Security* (United Services Automobile Association), Spring 2009, p.&nbsp;32 (back cover).

Κατηγορία:Πολιτικοί των ΗΠΑ
Κατηγορία:Αριζόνα
Βιετναμική γλώσσα

Η **βιετναμική γλώσσα** (*tiếng Việt*, ή πιο σπάνια *Việt ngữ*) ή αλλιώς τα **βιετναμέζικα** είναι η εθνική και επίσημη γλώσσα του Βιετνάμ. Είναι η μητρική γλώσσα του 86% του πληθυσμού της χώρας, και περίπου τριών εκατομμυρίων Βιετναμέζων του εξωτερικού. Ομιλείται επίσης ως δεύτερη γλώσσα από πολλές εθνικές μειονότητες του Βιετνάμ. Αποτελεί μέρος της αυστροασιαστικής γλωσσικής οικογένειας, εντός της οποίας έχει τους περισσότερους ομιλητές με σημαντική διαφορά (ο αριθμός είναι πολλές φορές μεγαλύτερος απ' τον αριθμό όλων των αυστροασιατικών γλωσσών μαζί).

Μεγάλο μέρος του λεξιλογίου της βιετναμικής γλώσσας είναι δανεισμένο από τα κινεζικά, ως επί το πλείστον από τα καντονέζικα, ιδίως για λέξεις που υποδηλώνουν αφηρημένες ιδέες (με τον ίδιο τρόπο που ευρωπαϊκές γλώσσες έχουν δανειστεί από τα λατινικά και τα ελληνικά), και κατά το παρελθόν γράφονταν χρησιμοποιώντας το κινεζικό σύστημα γραφής, αν και με μια τροποποιημένη μορφή και μια δική της λαϊκή προφορά. Ως αποτέλεσμα του γαλλικού αποικιακού νόμου, η γλώσσα παρουσιάζει κάποια επιρροή από τα γαλλικά, και το βιετναμέζικο σύστημα γραφής που είναι σε χρήση σήμερα ως μια προσαρμοσμένη έκδοση του λατινικού αλφαβήτου, με κάποια συμπληρωματικά διακριτικά για τόνους και συγκεκριμένα γράμματα.

## Παραπομπές


Κατηγορία:Τονικές γλώσσες
Κατηγορία:Αυστροασιατικές γλώσσες
Κατηγορία:Απομονωμένες γλώσσες
Κατηγορία:Γλώσσες του Βιετνάμ
Οικογένεια Τοσίτσα

Η **οικογένεια Τοσίτσα** κατάγεται από το Μέτσοβο και έχει αναδείξει πολλούς ευεργέτες.

## Μέλη

* Τοσίτσας
** Τοσίτσα, σύζυγος Μιχαήλ Αβέρωφ και κόρη του Τοσίτσα
*** Αναστάσιος Αβέρωφ, έμπορος στην Αίγυπτο και γιος της Τοσίτσα
** Αναστάσιος Τοσίτσας, γουναράς και γιος του Τοσίτσα
*** Μιχαήλ Τοσίτσας, έμπορος, ευεργέτης, σύζυγος Ελένης Τοσίτσα και γιος του Αναστασίου
*** Θεόδωρος Τοσίτσας, έμπορος και γιος του Αναστασίου 
*** Κωνσταντίνος Τοσίτσας, έμπορος και γιος του Αναστασίου
**** Θεόδωρος Τοσίτσας, έμπορος και γιος του Κωνσταντίνου
***** Μιχαήλ Τοσίτσας, βαρώνος, έμπορος, ευεργέτης, σύζυγος Κατερίνας Σκαναβή και γιος του Θεοδώρου
****** Κωνσταντίνος Τοσίτσας, γιος του Μιχαήλ
***** Αναστάσιος Τοσίτσας, βαρώνος, τραπεζίτης, έμπορος, σύζυγος Αλεξάνδρας Ροδοκανάκη και γιος του Θεόδωρου
****** Μιχαήλ Α. Τοσίτσας, βαρώνος, τραπεζίτης, ευεργέτης και γιος του Αναστασίου 
******* Ευάγγελος Αβέρωφ - Τοσίτσας, βουλευτής, υπουργός, ευεργέτης και υιοθετημένος γιος του Μιχαήλ
******** Τατιάνα Αβέρωφ, συγγραφέας, σύζυγος Ιωάννου και κόρη του Ευάγγελου
*** Νικόλαος Τοσίτσας, έμπορος, ευεργέτης και γιος του Αναστασίου
*** Ταμούσιω Τοσίτσα, σύζυγος Δημητρίου Στουρνάρα και κόρη του Αναστασίου
**** Νικόλαος Στουρνάρας, έμπορος, εθνικός ευεργέτης και γιος της Ταμούσιω

## Παραπομπές


Τοσιτσα
Μητροπολίτης Κρήτης Ευμένιος Β΄

Ο **Ευμένιος** (1850  - 1920) (*κατά κόσμον*: Νικόλαος Ξηρουδάκης) ήταν Μητροπολίτης Κρήτης και ένας από τους δυναμικότερους ιεράρχες της Ελλάδος.

## Βιογραφία
Γεννήθηκε στη Κωνσταντινούπολη το 1850, (κατ΄ άλλους το 1845) διατηρώντας καταγωγή από τα Σφακιά της Κρήτης, με το κοσμικό όνομα Νικόλαος.  Όταν ολοκλήρωσε τις σπουδές του στη Θεολογική Σχολή της Χάλκης διορίστηκε δάσκαλος στα Σφακιά και αργότερα σχολάρχης στα Χανιά. Το 1880 επέστρεψε στη Κωνσταντινούπολη όπου και ανέλαβε καθηγητής στη Σχολή της Χάλκης. Το 1886 επί πατριαρχίας Ιωακείμ Γ΄ του Μεγαλοπρεπούς, χειροτονήθηκε επίσκοπος όπου και ανέλαβε την ιερά επισκοπή Λάμπης και Σφακίων στη Κρήτη. Σημαντικότερο έργο του στη περίοδο εκείνη ήταν η δημιουργία της Ιεράς Σχολής του Αγίου Πνεύματος. Τη θέση αυτή του επισκόπου διατήρησε μέχρι το 1898 όπου και εκλέχθηκε μητροπολίτης Κρήτης ως Ευμένιος Β΄,  διαδεχόμενος τον θανόντα Τιμόθεο Καστρινογιαννάκη.

Την εκλογή όμως αυτή δεν την αναγνώρισε ο τότε σύμβουλος της Δικαιοσύνης της Κρήτης Ελευθέριος Βενιζέλος που διατηρούσε και την πλειοψηφία του Εκτελεστικού στην ύπαιθρο, με το αιτιολογικό αφενός ότι η ανάδειξή του Ευμένιου έγινε από το Οικουμενικό Πατριαρχείο, επί πατριαρχίας Κωνσταντίνου Ε΄, και όχι από τον κρητικό λαό και αφετέρου ότι η ενθρόνιση – εγκατάστασή του θα συνοδεύονταν από φιρμάνι του Σουλτάνου, κατά την περίοδο που η Κρήτη τελούσε υπό κηδεμονία των Μεγάλων Δυνάμεων και όδευε σε αυτονομία.

Παρότι όμως δεν ακολούθησε σχετικό φιρμάνι, (που μπορεί να εκδόθηκε όπως προβλέπονταν και στη συνέχεια ν΄ ανακλήθηκε), ο Ε. Βενιζέλος συνέχιζε να επιμένει στη μη αναγνώριση της εκλογής του Ευμένιου Β΄  με συνέπεια οι σχέσεις των δύο ανδρών να ψυχραθούν με ότι σήμαινε αυτό για το χριστεπώνυμο πλήρωμα της τοπικής  εκκλησίας.

Τελικά ο Ε. Βενιζέλος προφανώς κατόπιν πιέσεων αναγνώρισε τον μητροπολίτη Κρήτης Ευμένιο Β, δύο χρόνια μετά την εκλογή του, το 1900. 

Αργότερα όταν εκδηλώθηκε το κίνημα της Εθνικής Άμυνας, το 1916, ο Ευμένιος Β΄ στράφηκε ενάντια προς αυτή, κατηγορώντας τη για ωμή παραβίαση συνταγματικών και χρηστών ηθών που θα οδηγούσαν τη Χώρα στη καταστροφή. Συνέπεια αυτού ήταν η κυβέρνηση του Βενιζέλου να διατάξει τη σύλληψη, την καθαίρεσή του, καθ΄ όλα παράνομη, και τον εκτοπισμό του στη Χίο, όπου και απέθανε από θλίψη τρία χρόνια μετά, στις 1 Απριλίου του 1920.

## Παραπομπές


## Δείτε επίσης
* Κατάλογος Μητροπολιτών Κρήτης

## Πηγές
* "Εγκυκλοπαίδεια Πάπυρος Larousse Britannica" τομ.25ος, σελ.115.
* Διάκονου Ανδρέα Νανάκη, «Η σύμβαση μεταξύ του μητροπολίτη Κρήτης Ευμένιου και του Ελ. Βενιζέλου το 1900 και η σημασία της για την Εκκλησία της Κρήτης», Κληρονομία, τομ. 20, τ/χ.Α-Β (1988), σελ.249-261

Ευμένιος Β΄
Κατηγορία:Μητροπολίτες Λάμπης, Συβρίτου και Σφακίων
Δόλογκοι

μικρογραφία|Περιοχές όπου κατοικούσαν θρακικά φύλα από τους αρχαίους κλασσικούς χρόνους σύμφωνα με τον Ορφέα.
Οι **Δόλογκοι** ήταν αρχαίο θρακικό φύλο.  

Κατοικούσαν από την πανάρχαια εποχή στην χερσόνησο της Καλλιπόλεως. Ήταν λαός φύσει ειρηνικός και με σχετικό πολιτισμό, ο οποίος οφειλόταν στις αποικίες των Αθηναίων και των άλλων νοτίων Ελλήνων στην χερσόνησο εκείνη. Με αυτές διατηρούσαν ειρηνικές επαφές.   

Φαίνεται ότι κατά την προϊστορική εποχή επέδρασαν στον ειρηνικό τους βίο και οι ομόφυλοί τους Πελασγοί, οι οποίοι προ πολλού καιρού κατοικούσαν την Θρακική χερσόνησο, αργότερα μετανάστευσαν στην Αττική έγιναν σύνοικοι των Αθηναίων, όπως και σε άλλα μέρη της Ελλάδας.  

Ο Ηρόδοτος αναφέρει ότι καταπιέζονταν από τη γειτονική φυλή των Αψινθίων. Σε μια προσπάθεια να σωθούν, πρεσβεία πήγε στο μαντείο των Δελφών κατά τον 6ο αιώνα π.Χ. Εκεί άκουσαν την απάντηση ότι έπρεπε να πάρουν ως αρχηγό τους τον πρώτο που θα τους καλωσόριζε. Πέρασαν από τη Φωκίδα και τη Βοιωτία και κανείς δεν ήθελε να τους καλωσορίσει. Μόνο στην Αθήνα ο Μιλτιάδης ο Πρεσβύτερος, από την αριστοκρατική οικογένεια των Φιλαϊδών, έδωσε χείρα βοηθείας.   

## Παραπομπές

Κατηγορία:Αρχαίοι Θράκες
Ασταίοι

Η φυλή των **Ασταίων** κατοικούσε βορειότερα των Θυνών. Ζούσαν στο εσωτερικό της ανατολικής Θράκης γύρω από την πόλη της Βιζύης. Οι Ασταίοι ήταν πολεμική και ληστρική φυλή. 

## Κατάλογος ηγεμόνων
Οι βασιλείς των Ασταίων συνεχίζουν τους προγόνους τους βασιλείς των Οδρυσών Θρακών. Πόλη τους ήταν η Βιζύη (νυν Βίζε) στην Ανατολική Θράκη. 

* Κότυς Ε΄, γιος (;) τού Βιθύος (; - 87 π.Χ.)
* Σαδάλας Α΄, γιος τού Κότυος Ε΄ (87 - 79 π.Χ.)
** Αμάδοκος, από τον βασιλικό Οίκο των Οδρυσών, στάλθηκε σε βοήθεια τού Σύλλα στη μα΄χη της Χαιρώνειας το 86 π.Χ.
* Κότυς ΣΤ΄, γιος τού Σαδάλα Α΄ (57 - 48 π.Χ.)
* Σαδάλας Β΄, γιος τού Κότυος ΣΤ΄ (48 - 42 π.Χ.)
* Κότυς Ζ΄, γιος του Σαδάλα Β΄ από την Πολεμοκράτια (31 - 18 π.Χ.)
* Ρησκούπορις Β΄ (Ασταίων), γιος του Κότυος Ζ΄ από την κόρη τού Κότυος Β΄ βασ. των Σαπαίων. Σκοτώθηκε από τους Βήσιους.
** 11 π.Χ. Η Ασταία Θράκη δίνεται στον εκ μητρός θείο τού Ρησκούπορι Β΄, τον Ρουμητάλκη Α΄ βασ. των Σαπαίων, από τον Ρωμαίο Αυτοκράτορα Αύγουστο. Έτσι ενοποιήθηκε η Θράκη.

## Γενεαλογία ηγεμόνων των Ασταίων Θρακών

## Πηγές
* Θράκη & Θράκες - θρακικά φύλα

Κατηγορία:Αρχαίοι Θράκες
Κοιλαλέτοι

**Κοιλαλέτοι** ή **Κοιλαλήτοι** είναι το όνομα θρακικής φυλής. Αναφέρονται από τον Τάκιτο στο έργο του *Χρονικά*. Στον Ρωμαίο ιστορικό Πλίνιο αναγράφεται η μαρτυρία: «Coeletae majores Haemo, minores Rhodopae supditi», δηλαδή «Κοιλαλήται οι Μείζονες υπό τον Αίμον, οι δε Ελάσσονες υπό την Ροδόπην οικούσι». Την πληροφορία αυτή επιβεβαιώνει και άλλος Ρωμαίος ιστορικός ο Λίβιος.  

## Παραπομπές


## Πηγές
* Θράκη & Θράκες - θρακικά φύλα

Κατηγορία:Αρχαίοι Θράκες
Αψίνθιοι

thumb|Πιθανή τοποθεσία των Αψίνθιων
Οι **Αψίνθιοι** είναι θρακική φυλή που αναφέρεται από τον Ηρόδοτο. Κατείχαν την χώρα, η οποία εκτεινόταν από τις εκβολές του Έβρου μέχρι της Θρακικής Χερσονήσου και διαρρεόταν από τον Μέλανα ποταμό. Από το τμήμα όμως, το οποίον συνορεύει με τον Έβρο ποταμό, τους εκδίωξαν οι Κορπίλοι, γι' αυτό τον λόγο, ενώ προηγουμένως η χώρα αυτή ονομαζόταν *Αψινθίς*, ύστερα ονομάστηκε *Κορπιλική*. 
Οι Αψίνθιοι ήταν εντελώς απολίτιστοι, έμειναν στην ιστορία γνωστοί από τις συχνότατες επιδρομές τους στην γειτονική χώρα των Δολόγκων Θρακών. 

## Πηγές - Αναφορές

* Θράκη & Θράκες - θρακικά φύλα

Κατηγορία:Αρχαίοι Θράκες
Απόστολος Δοξιάδης

:*Για τον συγγραφέα και σκηνοθέτη, δείτε: [[Απόστολος Κ. Δοξιάδης]]*
Ο **Απόστολος Δοξιάδης** (1873 - 1942) ήταν Έλληνας ιατρός, πολιτικός, υπουργός και γερουσιαστής.

## Βιογραφία
Γεννήθηκε στην Στενήμαχο και σπούδασε ιατρική στη Βιέννη με ειδικότητα παιδιάτρου. Μεταξύ 1900-1915 αγωνίστηκε για τα δικαιώματα των Ελλήνων της Ανατολικής Ρωμυλίας, λόγος για τον οποίο καταδικάστηκε επανειλημμένα σε θάνατο και κλονίστηκε η υγεία του. Υπήρξε πρόεδρος της "Επιτροπής Αλυτρώτων" μετά το 1918 με βασικό πρόγραμμα την απαλευθέρωση της Θράκης, καθώς και αρχηγός της Αποστολής περιθάλψεως και Υγιεινολογικής Οργανώσεως των απελευθερουμένων Ελληνικών χωρών.  Στις κυβερνήσεις Χαραλάμπη, Κροκιδά και Γονατά κατά την περίοδο 1922 - 1924 διετέλεσε υπουργός περιθάλψεως, ενώ στην τελευταία ανέλαβε το νέο υπουργείο Πρόνοιας και Αντίληψης, το οποίο συγκέντρωνε όλες τις αρμοδιότητες των υπηρεσιών δημοσίας υγείας από τα υπόλοιπα υπουργεία. Το 1924 έλαβε μέρος στην Κυβέρνηση Ελευθερίου Βενιζέλου στη θέση υπουργού Υγιεινής, Προνοίας και Αντιλήψεως.Το 1928 ανέλαβε το υφυπουργείο Υγιεινής στην κυβέρνηση Βενιζέλου και το 1932 εξελέγη αριστίνδην γερουσιαστής.
Την περίοδο 1924 - 1932 χρημάτισε πρόεδρος του ΠΙΚΠΑ. Ήταν ο εμπνευστής και οργανωτής της προστασίας της παιδικής ηλικίας και εισήγαγε τους παιδικούς σταθμούς στην Ελλάδα. 

Ήταν παντρεμένος με την Ευανθία Μεζεβίρη και γιος του ήταν ο Κωνσταντίνος Δοξιάδης.

## Παραπομπές


## Εξωτερικοί σύνδεσμοι

* Health policy in interwar Greece: the intervention by the League of Nations Health Organisation, Vassiliki Theodorou and Despina Karakatsani

Κατηγορία:Έλληνες γερουσιαστές
Κατηγορία:Έλληνες υπουργοί Υγιεινής, Προνοίας και Αντιλήψεως
Κατηγορία:Έλληνες υφυπουργοί Υγιεινής
Κατηγορία:Έλληνες υπουργοί Περιθάλψεως
Κατηγορία:Έλληνες της Βουλγαρίας
Κορπίλοι

Το θρακικό φύλο των **Κορπίλων** κατοικούσε βορειότερα από τους Παίτους κατά μήκος του Έβρου ποταμού μέχρι του σημείου, όπου ο Έβρος ήταν πλωτός. Τα διάσημα στενά των Κορπίλων ήταν επί της Εγνατίας οδού μεταξύ της κάτω Ροδόπης και του Νέστου, από όπου σήμερα διέρχεται η σιδηροδρομική γραμμή κάτω από σήραγγες.

## Πηγές
* Θράκη & Θράκες - θρακικά φύλα

Κατηγορία:Αρχαίοι Θράκες
Καινοί

Το θρακικό φύλο των **Καινών** κατοικούσε βόρεια και ανατολικά των Κορπίλων και των Αψινθίων, στο κέντρο της Ανατολικής Θράκης, σε απόσταση λίγων χιλιομέτρων από την πόλη των Κυψέλων και του Έβρου ποταμού. Τόσο οι Καινοί, όσο και οι Ασταίοι και οι Μαδουατηνοί και οι Κορπίλοι είχαν εγκατασταθεί κοντά στα στενά των Κυψέλων. 

Ο Διήγυλις, ένας ωμός και απάνθρωπος βασιλιάς, φέρεται ως βασιλιάς των Καινών. Ο βασιλιάς Άτταλος (ίσως της Περγάμου) εξεστράτευσε κατά του λαού αυτού και τους υποδούλωσε. Η χώρα των Καινών κατά την Ρωμαϊκή εποχή σχημάτισε την στρατηγία της Καινικής. 

Αναφέρονται από τον ιστορικό Τίτο Λίβιο. 

## Παραπομπές


## Πηγές
*The Perseus Project - Τίτος Λίβιος, Ιστορία της Ρώμης, Βιβλίο 38, κεφ. 40.7

Κατηγορία:Αρχαίοι Θράκες
Τραύσοι

Οι **Τραυσοί** ήταν αρχαίο θρακικό φύλο. 

Κατοικούσαν στη βορειοανατολική Ροδόπη και ήταν γείτονες με τους Ελάσσονες Κοιλαλήτες. Κατά τον Λίβιο κατοικούσαν γύρω από την πόλη Τέμπυρα (τοποθετείται στον νομό Έβρου, στην επαρχία Αλεξανδρουπόλεως). Κατά τον Αλικαρνασσέα Ηρόδοτο (Ιστορίαι 5,4), οι Θράκες αυτοί είχαν ως έθιμο να οικτείρουν όποιο νεογέννητο παιδί ερχόταν στον κόσμο, γιατί εισερχόταν στις δοκιμασίες της ζωής. Αντίθετα σε περίπτωση που κάποιος απεβίωνε τον μακάριζαν, διότι θα απολάμβανε στον άλλο κόσμο την απόλυτη ευτυχία. 
Το όνομα των Τραύσων συνδεόταν ετυμολογικά είτε με τον ποταμό *Τραύο*, είτε με το αρχαίο ελληνικό ρήμα *θραύω* (=σπάζω σε κομμάτια). 

## Πηγές
* Θράκη & Θράκες - θρακικά φύλα

Κατηγορία:Αρχαίοι Θράκες
MGM Channel

Το **MGM Channel** είναι ένα παγκόσμιο τηλεοπτικό δίκτυο που ξεκίνησε το 1999 από την Metro-Goldwyn-Mayer και μεταδίδει κινηματογραφικές ταινίες από τη βιβλιοθήκη της, συμπεριλαμβανομένων των ταινιών Γουέστ Σάιντ Στόρι, Ο Καουμπόι του Μεσονυχτίου, Ο Εξολοθρευτής, Ο άνθρωπος της Μαντζουρίας, Το μαύρο άλογο, Blown Away, κ.ά. Διαθέτει μια από τις πιο πλούσιες βιβλιοθήκες ξένων ταινιών, με πάνω από 4.000 τίτλους, και επίσης, είναι η μεγαλύτερη, σύγχρονη βιβλιοθήκη ταινιών, στον κόσμο.

Μετά την εξαγορά της Chellomedia από την AMC Networks, ανακοινώθηκε στις 4 Αυγούστου 2014 ότι το κανάλι θα μετονομαζόταν σε AMC στα τέλη εκείνου του έτους. Στις 5 Νοεμβρίου 2014, η MGM μετετράπη στην ουγγρική έκδοση της AMC ενώ από το 2015, το MGM Channel συνέχισε να προβάλλεται στην Ιρλανδία, την Αυστρία, την Ελβετία, τη Γερμανία, την Ισλανδία και άλλες χώρες.

Την 1η Ιανουαρίου 2015, ξεκίνησε σε λειτουργία η ασιατική έκδοση της AMC, αντικαθιστώντας την MGM και η οποία ξεκίνησε να καλύπτει για πρώτη φορά από τη χρονιά εκείνη τη Σρι Λάνκα.

Στην Ελλάδα το κανάλι μεταδιδόταν για αρκετό χρονικό διάστημα μέσα από την συνδρομητική πλατφόρμα της NOVA σε Ελλάδα και Κύπρο μέσω σύμβασης που έκανε η τότε εταιρεία *MultiChoice Hellas* με την *MGM Films (Cyprus) Limited* η οποία τέθηκε σε εκκαθάριση το 2012.

## Παραπομπές


## Εξωτερικοί σύνδεσμοι
*

Κατηγορία:Αμερικάνικοι τηλεοπτικοί σταθμοί
Κατηγορία:Δορυφορικοί τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1999
Κατηγορία:Metro-Goldwyn-Mayer
Ελληνική Πολιτεία (αποσαφήνιση)

**Ελληνική Πολιτεία** ήταν η επίσημη ονομασία του ελληνικού κράτους σε τρείς περιόδους:
* Ελληνική Πολιτεία (1827-1833): Ονομασία του ελληνικού κράτους κατά την περίοδο 3 Απριλίου 1827–25 Ιανουαρίου 1833.
* Ελληνική Πολιτεία (1924): Ονομασία του ελληνικού κράτους κατά την περίοδο 15 Μαρτίου 1924–24 Μάϊου 1924.
* Ελληνική Πολιτεία (1941-1944): Ονομασία του ελληνικού κράτους κατά την περίοδο 29 Απριλίου 1941–18 Οκτωβρίου 1944.
Ιδιοπεριστροφή

**Ιδιοπεριστροφή** είναι το φαινόμενο που κάνει μία μάζα να περιστρέφεται γύρω από τον άξονά της. Δεν πρέπει να συγχέεται με την ιδιοστροφορμή που είναι η φορά με την οποία στρέφεται το ηλεκτρόνιο και καθορίζεται από τον κβαντικό αριθμό του σπιν (**ms**). Ο κβαντικός αριθμός του σπιν καθορίζει την φορά με την οποία ιδιοπεριστρέφεται το ηλεκτρόνιο και μπορεί να πάρει δύο διακριτές τιμές **+1/2** και **-1/2**. Αξίζει να σημειώσουμε επίσης ότι οι τιμές του **ms** είναι ανεξάρτητες από τις τιμές των λοιπών κβαντικών αριθμών.

## Παραγωγή μαγνητικού πεδίου γύρω από το ηλεκτρόνιο
μικρογραφία|Μαγνητικό πεδίο που δημιουργεί το ηλεκτρόνιο
Το ηλεκτρόνιο εκτός από την περιστροφή του γύρω από τον πυρήνα, πραγματοποιεί και μία περιστροφική κίνηση γύρω από τον άξονα του, δηλαδή μία ιδιοπεριστροφή. Η ιδιοπεριστροφή αυτή δημιουργεί γύρω από το ηλεκτρόνιο ένα μαγνητικό πεδίο.

Με την παρουσία ενός *εξωτερικού μαγνητικού πεδίου* το μαγνητικό πεδίο του ηλεκτρονίου προσανατολίζεται με δυο διαφορετικούς τρόπους ως προς τη διεύθυνση του *εξωτερικού μαγνητικού πεδίου*:

* παράλληλο σπιν ή **ms**=1/2
* αντιπαράλληλο σπιν ή **ms**=-1/2

## Παραπομπές


Κατηγορία:Σωματιδιακή φυσική
Κατηγορία:Κβαντική μηχανική
Κατηγορία:Πυρηνική φυσική
Πέτερ Χάγκενντορφ

Ο **Πέτερ Χάγκενντορφ** (γερμ. *Peter Hagendorf*) υπήρξε μισθωτός στρατιώτης που πολέμησε στον τριακονταετή πόλεμο. 
## Βιογραφία
Πήρε μέρος στην έφοδο στο Μαγδεβούργο (γερμ. *Magdeburger Hochzeit*, Νοέμβριος 1630 - 20 Μαϊου 1631), όπου και τραυματίστηκε σοβαρά. Πολέμησε κυρίως με το σύνταγμα του Πάππενχαϊμ (γερμ. *Gottfried Heinrich zu Pappenheim*), ενώ υπηρέτησε και στον Σουηδικό στρατό ως αιχμάλωτος πολέμου. Πήρε μέρος στις μάχες στην Ιταλία, Γερμανία, Ισπανικές Κάτω Χώρες και στη Γαλλία, διανύοντας συνολικά 22.500 χιλιόμετρα. Παιδιά του ήταν εκτός των άλλων ο κληρικός Κρίστοφ Μέλχερτ και η Άννα Μαρία, ή Μάγκρετ όπως τη μνημονεύει στο ημερολόγιό του. Η πρώτη γυναίκα του και επτά από τα παιδιά του πέθαναν κατά τη διάρκεια του πολέμου. Ο Πέτερ Χάγκενντορφ αρχικά ήταν ανώνυμος, μέχρι που η ταυτότητά του αποκαλύφθηκε από τον ιστορικό Γιάν Πέτερς, μετά από έρευνες στους καταλόγους γεννήσεων και βαπτίσεων της ενορίας του Ένγκελροντ (γερμ. *Engelrod*). 

Στη συλλογή χειρογράφων της Πρωσσικής Κρατικής Βιβλιοθήκης στο Βερολίνο σώζεται τμήμα του ημερολογίου του Χάγκενντορφ, το οποίο ανακαλύφθηκε το έτος 1993. Είναι το σημαντικότερο ιστορικό ντοκουμέντο από το οποίο σήμερα οι ερευνητές αντλούν στοιχεία περί των συνθηκών διαβίωσης των στρατιωτών της τότε εποχής. Καλύπτει μια εποχή είκοσι πέντε χρονών από το 1625 ως το 1649. Ο Χάγκενντορφ μετά το τέλος του πολέμου το 1648 αγόρασε από τον μισθό του δώδεκα φύλλα χάρτου και αφού τα διαίρεσε σε 192 σελίδες έγραψε λεπτομερώς τα πολεμικά απομνημονεύματά του.

## Βιβλιογραφία
* Peter Burschel: *Himmelreich und Hölle. Ein Söldner, sein Tagebuch und die Ordnungen des Krieges.* In: Benigna von Krusenstjern, Hans Medick (Hrsg.): *Zwischen Alltag und Katastrophe. Der Dreißigjährige Krieg aus der Nähe.* 2. Auflage, (Veröffentlichungen des Max-Planck-Instituts für Geschichte, Band 148), Vandenhoeck & Ruprecht, Göttingen 2001, S. 181–194, ISBN 3-525-35463-0.
* Hans-Christian Huf: *Mit Gottes Segen in die Hölle – Der Dreißigjährige Krieg.* Ullstein-Verlag, Berlin 2001.
* Jan Peters (Hrsg.): *Ein Söldnerleben im Dreißigjährigen Krieg. Eine Quelle zur Sozialgeschichte.* (Selbstzeugnisse der Neuzeit. Quellen und Darstellungen zur Sozial- und Erfahrungsgeschichte), Akademie Verlag, Berlin 1993, ISBN 3-05-001008-8, Inhaltsverzeichnis im PDF-Format

## Παραπομπές


## Εξωτερικοί σύνδεσμοι
* Η ζωή ενός μισθωτού στρατιώτη του τριακονταετή πολέμου, Διατριβή του Marco v. Müller  (pfd)
* GEO EPOCHE αποσπάσματα από το ημερολόγιο του Πέτερ Χάγκενντορφ.  (pfd)
* Συνέντευξη μα τον ιστορικό Δρ. Γιάν Πέτερς (mp3)

Κατηγορία:Γερμανοί συγγραφείς
Κατηγορία:Τριακονταετής Πόλεμος
Κατηγορία:Γερμανοί μισθοφόροι
Φερνάντο Μέιρα

Ο **Φερνάντο Μέιρα** (πλήρες όνομα: Φερνάντο Ζοζέ ντα Σίλβα Φρέιτας Μέιρα, πορτογαλικά: *Fernando José da Silva Freitas Meira*) είναι Πορτογάλος διεθνής ποδοσφαιριστής, γεννημένος στις 5 Ιουνίου 1978 στη Γκιμαράες. Αγωνίζεται στη Ρεάλ Σαραγόσα, στη θέση του κεντρικού αμυντικού.

## Διακρίσεις
* ΦφΜ Στουτγκάρδη
** 1 Γερμανικό Πρωτάθλημα:2006-07
** Φιναλίστ Κυπέλλου Γερμανίας: 2006-07

* Γαλατασαράι
** 1 Σούπερ Καπ Τουρκίας: 2008

* Ζενίτ Αγίας Πετρούπολης
** 1 Πρωτάθλημα Ρωσίας: 2010
** 1 Κύπελλο Ρωσίας: 2010
** 1 Σούπερ Καπ Ρωσίας: 2011

* Εθνική Πορτογαλίας
** 4η θέση στο Παγκόσμιο Κύπελλο Ποδοσφαίρου 2006

## Εξωτερικοί σύνδεσμοι

* Επίσημη ιστοσελίδα

Κατηγορία:Πορτογάλοι ποδοσφαιριστές
Κατηγορία:Ποδοσφαιριστές ΦφΜ Στουτγκάρδη
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Γαλατασαράι
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές ΦΚ Φελγκέιρας
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Ρεάλ Σαραγόσα
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές Βιτόρια Γκιμαράες
Κατηγορία:Ποδοσφαιριστές ολυμπιακής ομάδας Πορτογαλίας
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Πρέμιερ Λιγκ Ρωσίας
Όλιβερ Καν

Ο **Όλιβερ Ρολφ Καν** (*Oliver Rolf Kahn*, γεννήθηκε 15 Ιουνίου 1969) είναι Γερμανός πρώην διεθνής ποδοσφαιριστής, που αγωνιζόταν στη θέση του τερματοφύλακα. 

Έχει αγωνιστεί στις Καρλσρούη ΣΚ και Μπάγερν Μονάχου, όπου και ολοκλήρωσε την καριέρα του το 2008, έχοντας κατακτήσει συνολικά 23 τίτλους, μεταξύ των οποίων το Τσάμπιονς Λιγκ, το Κύπελλο ΟΥΕΦΑ και το Διηπειρωτικό Κύπελλο. Σύμφωνα με πολλούς, ένας από τους καλύτερους στη θέση του όλων των εποχών, ήταν ο πολυτιμότερος παίκτης του Παγκοσμίου Κυπέλλου του 2002 αγωνιζόμενος με την Εθνική Γερμανίας, ο μόνος τερματοφύλακας στην ιστορία της διοργάνωσης. Δύο φορές έχει καταταγεί στην τρίτη θέση της ψηφοφορίας της Χρυσής Μπάλας (2001, 2002).

## Τίτλοι και διακρίσεις
### Τίτλοι
**Καρλσρούη ΣΚ II** 
* Oberliga Baden-Württemberg : 1989–90
* North Baden Association League : 1988–89

**Μπάγερν Μονάχου**

* Μπουντεσλίγκα (8) : 1996–97 , 1998–99 , 1999–2000 , 2000–01 , 2002–03 , 2004–05 , 2005–06 , 2007–08
* Κύπελλο DFB (6) : 1997–98 , 1999–2000 , 2002–03 , 2004–05 , 2005–06 , 2007–08
* Λιγκ Καπ (5) : 1997 , 1998 , 2000 , 2004 , 2007
* Τσάμπιονς Λιγκ : 2000–01
* Κύπελλο ΟΥΕΦΑ : 1995–96
* Διηπειρωτικό Κύπελλο : 2001
**Εθνική Γερμανίας**
* Ευρωπαϊκό Πρωτάθλημα UEFA : 1996

### Ατομικές διακρίσεις
* Καλύτερος τερματοφύλακας της Μπουντεσλίγκα (7) : 1994, 1997, 1998, 1999, 2000, 2001, 2002
* IFFHS καλύτερος τερματοφύλακας στον κόσμο (3) : 1999, 2001, 2002 
* Καλύτερος Ευρωπαίος τερματοφύλακας (4) : 1999, 2000, 2001, 2002
* Γερμανός ποδοσφαιριστής της χρονιάς (2) : 2000, 2001
* Χρυσή Μπάλα τρίτη θέση (2) : 2001, 2002
* Βραβείο UEFA Fair-Play: 2001
* Χρυσή Μπάλα Παγκοσμίου Κυπέλλου FIFA : 2002
* Βραβείο FIFA World Cup Yashin - Καλύτερος τερματοφύλακας Παγκοσμίου Κυπέλλου : 2002
* Καλύτερη ομάδα του Παγκόσμιου Κυπέλλου FIFA : 2002
* Παίκτης της Χρονιάς της ΦΙΦΑ δεύτερη θέση : 2002 
* FIFA 100
* *Golden Foot* : 2017, ως θρύλος του ποδοσφαίρου

## Παραπομπές


## Εξωτερικοί σύνδεσμοι

*

Κατηγορία:Γερμανοί ποδοσφαιριστές
Κατηγορία:Ποδοσφαιριστές Μπάγερν Μονάχου
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Κυπέλλου Συνομοσπονδιών FIFA 2005
Κατηγορία:Ποδοσφαιριστές Καρλσρούη ΣΚ
Κατηγορία:Ποδοσφαιριστές Εθνικής Γερμανίας
Κατηγορία:FIFA 100
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
The Offspring

Οι **Offspring** είναι αμερικάνικο πανκ ροκ μουσικό συγκρότημα, που δημιουργήθηκε στην Huntington Beach της Καλιφόρνια το 1984. Το συγκρότημα πήρε την σημερινή του μορφή το 2007, καθώς τότε ο ντράμερ Άτομ Ουίλαρντ αποφάσισε να αφήσει το συγκρότημα ώστε να επικεντρωθεί στο παράλληλο project του με τίτλο *[[Angels & Airwaves]]*. Οι Offspring έγιναν ευρέως γνωστοί με την κυκλοφορία του τρίτου τους άλμπουμ (μετά το ομότιτλο "The Offspring" του 1989 και το "Ignition" του 1992) Smash το 1994, το οποίο υπολογίζεται να έχει πουλήσει 15.000.000 αντίτυπα παγκοσμίως. Το Smash κυκλοφόρησε λίγους μήνες μετά το επιτυχημένο άλμπουμ ονόματι Dookie των, επίσης Καλιφορνέζων, Green Day. Το γεγονός αυτό έκανε ευρέως γνωστή την Καλιφορνέζικη πανκ ροκ σκηνή, με τα ονόματα των Offspring, Green Day και Rancid να είναι τα πιο διαδεδομένα.

Οι εξαιρετικές κριτικές που απέσπασε το Smash τράβηξαν το ενδιαφέρον πολλών μεγάλων δισκογραφικών εταιριών. Τελικά το 1996 οι Offspring υπέγραψαν συμβόλαιο με την Columbia, και το 1997 κυκλοφόρησαν το άλμπουμ Ixnay on the Hombre, το οποίο δέχτηκε πολύ καλές κριτικές. Τα 3 επόμενα άλμπουμ τους, Americana, Conspiracy of One και Splinter συνέχισαν να είναι το ίδιο επιτυχημένα. Το όγδοο άλμπουμ του συγκροτήματος, με τίτλο Rise and Fall, Rage and Grace, κυκλοφόρησε το 2008. To 2012 κυκλοφόρησαν το ένατο άλμπουμ τους Days Go By, με αρκετά καλές κριτικές.

Οι Offspring υπολογίζεται να έχουν πουλήσει πάνω από 45 εκατομμύρια δίσκους παγκοσμίως και θεωρούνται ένα από τα πιο επιτυχημένα πανκ ροκ σχήματα όλων των εποχών.

## Δισκογραφία
* *[[The Offspring (άλμπουμ)]]* (1989)
* *[[Ignition]]* (1992)
* *[[Smash]]* (1994)
* *[[Ixnay on the Hombre]]* (1997)
* *[[Americana]]* (1998)
* *[[Conspiracy of One]]* (2000)
* *[[Splinter]]* (2003)
* *[[Rise and Fall, Rage and Grace]]* (2008)
* *[[Days Go By]]* (2012)
**[[Let The Bad Times Roll]]* (2021)

## Εξωτερικοί σύνδεσμοι

*  

Κατηγορία:Συγκροτήματα της εναλλακτικής ροκ
Κατηγορία:Νικητές Kerrang! Awards
Κατηγορία:Punk rock συγκροτήματα από Καλιφόρνια